# Блоковски уређаји

Прозор модула приказује доступне фајл уређаје и нешто информација о сваком од њих. Такође вам омогућава да управљате тачкама монтирања и монтирањем и демонтирањем уређаја.

Под овим језичком нормално су приказани следећи подаци:

- икона која приказује тип складишта

- име уређаја

- тип фајл система

- укупна величина

- тачка монтирања

- слободан простор

- проценат искоришћености (као број или графикон)

Леви клик на заглавље колоне ређа уређаје према датој променљивој. Наредни леви клик ређа обрнутим редоследом.

Десни клик на врсту позива мени. Ако дати уређај тренутно није монтиран, ту је опција Монтирај уређај. Ако уређај јесте монтиран, може се демонтирати избором Демонтирај уређај. Ставка Отвори у менаџеру фајлова отвара нов прозор са графичким приказом фајлова на том уређају.

Одговарајуће наредбе за монтирање и демонтирање, и начин отварања менаџера фајлова из контекстног менија, могу се подесити у програму К‑диск‑простор.

### Аутор секције

Ова секција је прилагођена из документације К‑диск‑простора, коју је написао Џонатан Сингер &Jonathan.Singer.mail;.

За КДЕ 2.0 прерадио Мајк Мекбрајд &Mike.McBride.mail;.

Превео Драган Пантелић falcon-10@gmx.de.