# Добављање из ЦДДБ‑а

Модул Добављање из ЦДДБ‑а подељен је на језичке Потрага и Предаја.

### Језичак Потрага

Језичак Потрага Језичак Потрага

Под језичком Потрага подешавају се ЦДДБ функције у КДЕ‑у.

Можете изабрати опције Тражи на Мјузикбрејнзу или Тражи на ФриДБ‑у.

Секција Сервер ФриДБ‑а одређује који огледалски сајт ЦДДБ‑а КДЕ користи за добављање података о албуму. Име сервера, број порта и протокол можете унети кроз текстуална поља и падајуће спискове, или кликнути на дугме Прикажи списак огледала. Оно отвара нови прозор са списком огледала ЦДДБ‑а и њиховим локацијама; изаберите жељени сервер и кликните на У реду.

У секцији Локације кеша можете одредити где се на рачунару уписују ЦДДБ подаци. Да додате фасциклу, унесите њену локацију у поље при врху и кликните на Додај. Фасциклу можете одабрати и кликом на икону фасцикле десно од поља. Да обришете фасциклу, кликните левим једанпут на њено име, па на Уклони. Редослед тражења по фасциклама можете изменити кликом на име фасцикле, па на Помери нагоре и Помери надоле.

Дугме Помоћ отвара ову страницу помоћи. Дугме Подразумевано враћа подразумеване вредности свих уноса у овом дијалогу; У реду уписује текуће поставке и напушта дијалог; Примени уписује текуће поставке без напуштања.

### Језичак Предаја

Језичак Предаја.

Под језичком Предаја поставља се веза ка поштанском или веб серверу за предавање нових ЦДДБ уноса. Ово је корисно ако ваш рачунар сам није подешен као сервер.

Ако планирате предавање ЦДДБ уноса, унесите своју адресу е‑поште у прво поље, а затим одлучите да ли ћете предавати преко ХТТП‑а или е‑поштом (преко СМТП‑а).

Једноставније је предавати уносе преко ХТТП‑а, али неки заштитни зидови блокирају овај саобраћај. Ако вас заштитни зид спречи да предајете преко ХТТП‑а, можете се пребацити на СМТП.

Прво изаберите или ХТТП или СМТП (е‑пошта), да одредите који протокол ће се користити.

#### Коришћење ХТТП‑а за слање ЦДДБ података

Можете унети име сервера или број порта у дата поља. Ако податке желите да шаљете међународним серверима, не треба ништа да мењате.

#### Коришћење СМТП‑а (е‑поште) за слање ЦДДБ података

За припрему предаје података е‑поштом, унесите своју адресу е‑поште у поље Одговор‑на:, сервер е‑поште у поље СМТП сервер: и број порта сервера у бројчаник Порт:.

Ако вам сервер за слање е‑поште тражи лозинку, попуните кућицу Сервер захтева аутентификацију и унесите своје корисничко име у поље Корисничко име:.

## Уређивач базе ЦД‑ова

Уређивач базе ЦД‑ова. Уређивач базе ЦД‑ова.

Уређивач базе ЦД‑ова омогућава вам да мењате, преузимате, уписујете, тумачите и отпремате ЦДДБ уносе.

Ако за ЦД тренутно у ЦД‑РОМ јединици постоји унос у вашем локалном ЦДДБ стаблу (погледајте секцију о ЦДДБ‑у у поглављу о подешавању), или ако се диск могао пронаћи у ФриДБ‑у, видећете име извођача и наслов ЦД‑а у пољима Извођач: и наслов, и листу нумера са насловима песама. Иначе, видећете листу нумера и времена пуштања без наслова.

Тумачење за цео диск можете додати у пољу коментар под пољем наслов, а за изабрану нумеру из листе преко суседног дугмета коментар. Ако изаберете нумеру из листе, у пољу наслов испод појавиће се њен наслов, ако је познат. У том пољу можете унети наслов нумере, или уредити постојећи по жељи. Притисните тастер Enter и текст ће се појавити у одговарајућем реду у на списку.

Кад су свим нумерама додељени наслови и испуњена поља Извођач: и наслов, можете кликнути на дугме Отпреми податке да обавите предају е‑поштом на ФриДБ.

Тражиће вам се да изаберете категорију за предају. Поље ИД диска: приказује 32‑битни ко̂д који ФриДБ користи за идентификацију ЦД‑а. Изнад ИД‑а стоји категорија уноса. Категорије одговарају стаблу потфасцикли фасцикле изабране у Основна фасцикла ФриДБ‑а: на страници ЦДДБ дијалога за подешавање.

Трајање: приказује укупно време пуштања ЦД‑а.

Кликните на дугме Преузми податке да преузмете ЦДДБ податке. Дугметом У реду локално уписујете своје измене. Дугме Одустани затвара уређивач базе ЦД‑ова без уписивања.

## Подршка за ЦДДБ

ФриДБ је дистрибуирана мрежна база података доступна преко Интернета, која садржи податке о већини аудио ЦД‑ова у оптицају. Ако имате приступ Интернету и ово исправно подесите, врло ретко ћете морати да ручно уносите податке за своје ЦД‑ове. Погледајте секцију о страници ЦДДБ‑а за детаљно упутство како подесити овај сервис, и секцију о уређивачу базе ЦД‑ова за упутства о начину уређивања ЦДДБ уноса̂.

ЦДДБ се може бесплатно користити, и корисници се охрабрују да предају нове уносе.

Кад припремате уносе за ЦДДБ, имајте на уму следеће:

- За уносе користите „стандардне“ латиничке знакове. Подржана су нека додатна латиничка слова, али се предаје ћириличним или грчким писмом, на пример, не могу прихватити.

- Користите само један знак `/` у пољу Извођач / наслов диска у уређивачу базе ЦД‑ова.

  За класичне ЦД‑ове, устаљена је пракса да име композитора се стави у секцију извођача (пре `/`) а име извођача у секцију наслова (иза `/`).

- Ако пошаљете унос који већ постоји у бази, сви нови подаци које сте обезбедили могу бити додати том постојећем уносу.

Стандардне ЦДДБ категорије подразумевано се инсталирају у `$HOME/.cddb`. Можете направити колико хоћете потфасцикли категорија. Међутим, када отпремате, приказују се само званичне ЦДДБ категорије. Подразумевана адреса отпремања је freedb-submit@freedb.org. За више података о ФриДБ‑у посетите његову домаћу страницу.

Локални ЦДДБ унос одређеног ЦД‑а чува се у фајлу ``ime-kategorije``ID-diska`` под основном фасциклом ЦДДБ‑а. Ови фајлови се могу уређивати било којим уређивачем текста.