# Системско звоно

Системско звоно, или бип, јесте могућност икс сервера, која покушава да добро искористи расположив хардвер.

КДЕ обично не користи системско звоно, већ своја системска обавештења, која могу бити у виду уноса у дневник, искачућих порука, или сопственог бипа. Можете их подесити кроз модул Управљање обавештењима у Системским поставкама.

Међутим, због хардверских ограничења, икс сервер не може увек да створи звук бипа са одабраним параметрима. На пример, на већини рачунара контрола јачине звука није нарочито добра, те изгледа да икс сервер лажира ниску јачину са смањеним трајањем звука. Зато, ако поставке наизглед немају дејства, то је услед тога што икс сервер или хардвер не подржавају ништа боље.

Ако укључите Системско звоно уместо системских обавештења, можете поставити следеће параметре звона:

Јачина: (проценат од „највеће“ јачине)

- Овим прилагођавате јачину звука системског звона.

Висина: (у херцима)

- Овим прилагођавате висину звука системског звона.

Трајање: (у милисекундама)

- Овим прилагођавате трајање системског звона.

За даље прилагођавање погледајте модул Приступачност Системских поставки.

Да бисте чули како звуче тренутне поставке, употребите дугме Проба.