# Флопи

У/И захват флопија пружа вам лак приступ флопи јединицама на систему.

Слово јединице постаје прва потфасцикла у УРЛ‑у флопија. Рецимо да на дискети у јединици `A` постоји фајл `logo.png`; тада ће УРЛ бити ``floppy:``/a/logo.png``.

Ако желите да приступите јединици `B`, то ће учинити ``floppy:/b``. Само `floppy:/` је пречица за `floppy:/a`.

Пазите да би `floppy:/logo.png` значило да имате флопи јединицу по имену `logo.png`.

За коришћење овог У/И захвата треба да буде инсталиран пакет `mtools`; У/И захват ће подржавати све што алатке командне линије из овог пакета подржавају. Флопи уређаје не морате да монтирате — једноставно унесите `floppy:/` у било који КДЕ програм како бисте читали или писали на жељену флопи јединицу.

Такође функционише са УСБ штапићима, зип и џез јединицама. На пример, за УСБ штапић можете користити `floppy:/u`, а за зип `floppy:/z`. Да би ово прорадило, можда ћете морати да подесите фајл `/etc/mtools`. Погледајте упутну страницу за детаље.

У/И захват пружа приступ за читање и писање на флопи јединицу, али не истовремено. Док на дискету можете читати и писати током исте сесије, читање и писање мора следити једно за другим.

Аутор: Александер Нојндорф neundorf@kde.org