# Датум и време

Кроз удобно графичко сучеље, у овом модулу можете изменити системски датум и време.

Пошто ове поставке не утичу само на вас као корисника, већ на цео систем, морате имати администраторски (корени) приступ да бисте изменили системски датум и време. Ако немате овај ниво приступа, модул ће вам само приказати тренутне поставке, а измене неће сачувати.

### Језичак Датум и време

Ако попуните Постави датум и време аутоматски:, добићете да изаберете сервер времена из падајућег списка, а све остале поставке у дијалогу биће закључане.

Овај модул користи програм `rdate` или `ntpdate` за добављање датума и времена са сервера времена. До овога долази када се пријавите у КДЕ док је рачунар на вези, или када се касније повежете на Интернет и сервери времена су доступни.

Оба ова програма су једноставни НТП клијенти који постављају системски сат на време добављено са једног од НТП сервера. Међутим, ово није довољно за одржавање тачности сата у дужем периоду, већ је корисније за рачунаре који немају стални приступ мрежи, попут лаптопа.

Ако не користите сервер времена, можете ручно поставити датум у доњем делу језичка. Задајте месец и годину преко контрола на врху календара, а дан у месецу кликом на дан у календару.

Контроле испод календара омогућавају вам да изаберете текући датум, унесете датум у уредиво поље, или изаберете седмицу у години из падајућег списка.

Време постављате бројчаницима на дну аналогног сата. Вредност можете и непосредно унети.

Време је представљено у 24‑часовном формату. Ако желите да поставите системско време на 8 поподне, поставите бројчаник сати на 20; за 8 преподне, бројчаник на 8.

### Језичак Временска зона

Нову временску зону постављате избором области из списка испод.