# CGI

U/I zahvat CGI‑ja pruža način za izvršavanje CGI programa bez potrebe za veb serverom u pogonu. Ovo se, na primer, može koristiti za lokalno isprobavanje CGI programa, ili korišćenje motora pretrage koji imaju samo CGI pročelje (poput onog za Doxygen).

U/I zahvat izvodi protokol `cgi:`. Ime fajla iz datog URL‑a traži kroz podesiv spisak fascikli.

Spisak fascikli može se dobaviti naredbom ``kde4-config` `--path cgi`` . Podrazumevana vrednost je `$`HOME`/.kde4/cgi-bin/`.

Kroz modul Sistemskih postavki CGI skripte (može se pokrenuti i pomoću ``kcmshell4` `kcmcgi`` ) možete dodavati i uklanjati dopunske korisnički definisane putanje za CGI skripte.

Ako U/I zahvat nađe izvršni fajl prema datom imenu, izvršava ga, prosleđujući argumente URL‑a i postavljajući promenljive okruženja potrebne CGI programima.