# ННТП

У/И захват ННТП‑а директно приступа ННТП серверима.

Овај У/И захват не може се користити са серверима који не изводе наредбу `GROUP` (нпр. популарни сервер вести ИНН, који често користе провајдери). Ради, међутим, са Лифноудом, који многи користе за одржавање кеша чланака вести ван везе на хард‑диску, или у оквиру ЛАН‑а.

ННТП У/И захват можете користити уписивањем `nntp://nekiserver/imegrupe` у К‑освајачеву траку локације.

Ако, као горе, унесете име групе, а група је расположива, у К‑освајачу ћете видети ускладиштене поруке за ту групу, у виду икона.

Клик на поруку приказаће је као обичан текст, укључујући сва заглавља. Ово би могло бити корисно за исправљање везе између клијента и сервера вести, на пример, да бисте обезбедили неометан рад свог сервера под Лифноудом.

Ако не унесете име групе, него само име сервера, видећете списак расположивих група.

Имајте у виду да ће за ово требати јако пуно времена и мрежног саобраћаја. Неки комерцијални јузнет сервери имају по преко 60.000 група, па захтев за набрајање свих њих може довести до смрзавања ваше површи.