# Sistemsko zvono

Sistemsko zvono, ili bip, jeste mogućnost X servera, koja pokušava da dobro iskoristi raspoloživ hardver.

KDE obično ne koristi sistemsko zvono, već svoja sistemska obaveštenja, koja mogu biti u vidu unosa u dnevnik, iskačućih poruka, ili sopstvenog bipa. Možete ih podesiti kroz modul Upravljanje obaveštenjima u Sistemskim postavkama.

Međutim, zbog hardverskih ograničenja, X server ne može uvek da stvori zvuk bipa sa odabranim parametrima. Na primer, na većini računara kontrola jačine zvuka nije naročito dobra, te izgleda da X server lažira nisku jačinu sa smanjenim trajanjem zvuka. Zato, ako postavke naizgled nemaju dejstva, to je usled toga što X server ili hardver ne podržavaju ništa bolje.

Ako uključite Sistemsko zvono umesto sistemskih obaveštenja, možete postaviti sledeće parametre zvona:

Jačina: (procenat od „najveće“ jačine)

- Ovim prilagođavate jačinu zvuka sistemskog zvona.

Visina: (u hercima)

- Ovim prilagođavate visinu zvuka sistemskog zvona.

Trajanje: (u milisekundama)

- Ovim prilagođavate trajanje sistemskog zvona.

Za dalje prilagođavanje pogledajte modul Pristupačnost Sistemskih postavki.

Da biste čuli kako zvuče trenutne postavke, upotrebite dugme Proba.