# Priključci za pregledač

### Globalne postavke

Prva postavka ovde je Globalno aktiviraj priključke. Ako ispraznite ovu kućicu, K‑osvajač neće koristiti priključke. Ako je popunite, K‑osvajač će koristiti sve instalirane i podešene priključke koje može da nađe.

K‑osvajač dalje možete ograničiti popunjavanjem kućice Dozvoli samo HTTP i HTTPS URL‑ove za priključke.

Sledeća opcija određuje da li se priključci učitavaju samo na zahtev.

Za podešavanje ove postavke upotrebite klizač CPU prioritet za priključke: .

Kliknite na dugme Posebne postavke po domenu da pozovete dijalog u kojem postaviti posebne smernice za priključke po pojedinim domaćinima ili domenima. Ove smernice će se koristiti umesto podrazumevane za uključivanje i isključivanje priključaka na stranicama koje ti domaćini i domeni šalju.

Možete dodati novu smernicu, ili izabrati postojeću i izmeniti je kontrolama desno.

### Priključci

#### Uvod

Pošto je Netscapeov Navigator dugo godina bio standardni veb pregledač, pojavili su se takozvani Netscapeovi priključci koji omogućavaju bogat veb sadržaj. Uz te priključke, veb sajtovi mogu sadržati PDF fajlove, Flash animacije, video, itd. Sa K‑osvajačem još uvek možete koristiti te priključke da uživate u bogatom veb sadržaju.

Netscapeove priključke ne treba mešati sa K‑osvajačevim priključcima. Ovi drugi namenski proširuju funkcionalnost K‑osvajača i obično se ne koriste za prikaz bogatog veb sadržaja.

#### Potraga za priključcima

K‑osvajač mora da zna gde su instalirani Netscapeovi priključci. To može biti i više mesta; npr. `/opt/netscape/plugins` može sadržati priključke dostupne širom sistema, a `$`HOME`/.netscape/plugins` vaše lične. Međutim, K‑osvajač neće automatski koristiti instalirane priključke: prvo mora da pretraži spisak fascikli. Pretragu možete pokrenuti klikom na dugme Potraži priključke.

Radi nalaženja priključaka K‑osvajač će pogledati kroz fascikle zadate u okviru Fascikle. Pri prvom pokretanju ovog kontrolnog modula, spisak će već biti popunjen razložnim putanjama, koje bi trebalo da rade na većini operativnih sistema. Ako želite da zadate novu putanju, kliknite na dugme Nova; tada možete ili uneti putanju u polje levo, ili izabrati fasciklu kroz dijalog fajlova klikom na ikonu Otvori fajl. Pošto pretraživanje fascikli može malo da potraje, sa spiska možete ukloniti fascikle za koje znate da u njima nema priključaka: ovo uradite odabiranjem fascikle i klikom na dugme Ukloni. Dugmadima Gore i Dole možete menjati redosled kojim će se pretraživati fascikle, premeštanjem odabrane fascikle nagore ili nadole.

Da trajno sačuvate izmene, kliknite, kao i obično, na Primeni.

#### Priključci

U ovom odeljku možete videti spisak Netscapeovih priključaka koje je K‑osvajač pronašao, u vidu stabla. Dvokliknite na priključak da ga razvijete, i videćete sve MIME tipove kojima može da rukuje, prikazane kao grane. Razvijte MIME tip da biste videli njegove podatke.

Ovaj spisak je samo za informativne svrhe.