# Приручник за Гвенвју

## Увод

### Шта је Гвенвју

Гвенвју је брз и једноставан приказивач слика и видеа за КДЕ.

Гвенвју ради у три основна режима: преглед, приказ и преко целог екрана. У режиму прегледа крећете се кроз слике на рачунару представљене сличицама, у режиму приказа гледате слике једну по једну, а у режиму преко целог екрана можете имати брзе слајдшоуе. Ту је још и почетни екран који даје списак недавно отвараних фасцикли и УРЛ‑ова, као и ваша места и ознаке.

Учитавањем слика рукује библиотека КуТ, па Гвенвју подржава све формате слика које подржава инсталација КуТ‑а на систему. Гвенвју исправно приказује слике са алфа‑каналом (провидне) као и анимације.

Гвенвју подржава приказивање и уређивање ЕКСИФ коментара у ЈПЕГ сликама, те ЈПЕГ трансформације без губитака попут ротације и одраза у огледалу.

## Сучеље

### Поступци над сликама

Гвенвју има неколико могућности доступних у свим режимима, прегледа, приказа и целог екрана. Гвенвју може да извршава основне измене на сликама.

- Ротирање: ротира слику или улево или удесно, у зависности да ли урадите Ctrl R Уређивање Ротирај удесно или Ctrl L Уређивање Ротирај улево

- Уређивање У огледалу : рефлектује слику преко вертикалне осе, као одраз у огледалу.

- Уређивање Преврни : рефлектује слику преко хоризонталне осе (поставља је наопачке).

- Shift R Уређивање Промени величину : смањује или увећава слику. Имајте на уму да уколико слику увећате, може постати мутна или назубљена.

Ако сте инсталирали КИПИ‑јеве прикључке, биће доступан мени Прикључци кроз који можете изводити разне додатне поступке над сликама. За више детаља погледајте документацију КИПИ‑јевих прикључака.

### Почетна страница

Почетна страница набраја недавно отваране фајлове и УРЛ‑ове на левој страни, а ваша места и ознаке на десној.

### Режим прегледа

У режиму прегледа можете лако да се крећете кроз фајлове и фасцикле. Прозор за преглед приказује сличице слика у тренутној фасцикли, као и у потфасциклама.

Снимак режима прегледа

Надношењем миша над слику добијате дугмад за бирање или ротирање слике, као и за прелазак у целоекрански режим. Кликом на слику прелазите у режим приказа. Можете изабрати више слика па прећи у режим приказа, кад ће се видети једна наспрам друге.

Клизачем при дну десно можете променити величину слика. Такође можете филтрирати слике по имену фајла, датуму, ознаци или оцени, у пољу доле лево. Трака алатки (лево) појављује се и у режиму прегледа и у режиму приказа, и садржи најчешће коришћене радње.

- Прегледај: пребацује у режим прегледа.

- Прикажи: пребацује у режим приказа.

- Цео екран: пребацује у режим преко целог екрана.

- Претходна: кликом на ову икону одлазите на претходну слику у фасцикли.

- Следећа: кликом на ово дугме одлазите на следећу слику у фасцикли.

- Ротирај улево, Ротирај удесно: као што је објашњено у поступцима над сликама.

### Режим приказа

Режим приказа даје слике у пуној величини. Иста бочна трака као у режиму прегледа стоји лево. На дну се налази трака сличица, којом се померате кроз слике у тренутној фасцикли. Трака сличица се може минимизовати кликом на дугме Трака сличица; наредни клик обнавља траку. Величину сличица можете мењати померањем раздвајача левим дугметом миша.

Режим приказа омогућава гледање више слика једну наспрам друге. Можете изабрати више слика у режиму прегледа пре него што пређете у режим приказа, а можете и кликнути на дугме плуса при лебдењу над сликом у траци сличица да бисте додали окно са приказом те слике. Потом можете кликнути на дугме минуса да уклоните окно дате слике.

Када је приказано више слика, под сваком стоји мала трака алатки преко које можете обрисати слику или уклонити њено окно. Слике можете увеличавати независно или све заједно. Ово бирате попуњавањем Синхронизуј лево од клизача увеличања, или притиском Ctrl Y. Пребацивати се између слика можете кликтањем на њихова окна, или преко тастатуре. Да пређете на слику десно притисните Tab, а на слику лево Shift Tab.

Снимак режима приказа

Клизач на дну десно управља увеличањем слике. Дугмад Уклопи и 100% одмах поред клизача увеличања представљају два преподешена нивоа увеличања. Дугме Уклопи увеличава тренутну слику тако да се уклопи у величину прозора, а 100% поставља на стварну величину у пикселима. Пречица F пребацује између ова два режима приказа.

Када је слика у режиму уклапања, на претходну и следећу слику можете прећи тастерима стрелица. Ако увеличате слику, тастери стрелица служе за клизање слике. Ово је врло слично понашању на телефонима и дигиталним фотоапаратима.

Када се слика увелича, појављује се приказ из висине који вам омогућава да клизате слику мишем и тастерима стрелица.

Гвенвју можете покренути директно у режиму приказа из контекстног менија неког другог програма (нпр. опција Отвори помоћу) или из командне линије са сликом као аргументом.

Следећи додатни поступци над сликама расположиви су само у режиму приказа:

- Shift C Уређивање Опсеци : избаците делове слике које не желите.

- Уређивање Поправка црвених очију : ублажава ефекат „црвених очију“, који се често сусреће на фотографијама начињеним са блицом.

### Режим целог екрана

Режим целог екрана приказује слајдшоу слика. Приступате му кликом на дугме које се појави када наднесете показивач миша над сличицу у режиму прегледа, кликом на дугме Цео екран на траци алатки, или помоћу Ctrl Shift F Приказ Преко целог екрана .

Снимак режима целог екрана

Горња трака ће се аутоматски сакрити. Да би се приказала, само померите показивач миша на врх екрана, и тада се неће сакрити све док показивач стоји над њом. Већина дугмади на траци иста су као и она на траци алатки у режимима прегледа или приказа, осим дугмета Напусти цео екран, које вас враћа у прозор Гвенвјуа, Покрени слајдшоу/Заустави слајдшоу, и Подеси режим целог екрана које позива мали дијалог поставки у којем лако и брзо можете подесити слајдшоу. Контроле за слајдшоу су:

- Клизач Интервал: одређује колико дуго ће Гвенвју показивати једну слику пре него што пређе на следећу.

- Уколико је кућица Понављање попуњена, када слајдшоу дође до краја наставиће од почетка уместо да се заустави.

- Уколико је кућица Насумично попуњена, слике ће се приказивати насумичним уместо азбучним редоследом.

- Подеси приказане метаподатке... омогућава вам да одредите који се метаподаци приказују под дугмадима на траци алатки.

- Преко Изглед можете изабрати тему за приказ преко целог екрана.

- Уколико је кућица Прикажи сличице попуњена, сличице за све слике у текућој фасцикли биће приказане десно од траке алатки.

- Клизач Висина: мења величину приказаних сличица.

Ако је укључена, област која показује друге слике у тренутној фасцикли видеће се у горњој траци. Слика на коју кликнете биће приказана.

### Бочна трака

Бочна трака на левој страни доступна је у режимима прегледа и приказа, али се подразумевано не види у режиму прегледа. Може се позвати преко F11 Приказ Бочна трака или дугметом стрелице лево у траци стања. Када се на њега кликне, бочна трака се прошири или сажме. Бочна трака садржи неколико језичака:

Фасцикле

- Приказује списак свих фасцикли на систему, тако да се можете премештати између њих. У режиму прегледа биће приказане сличице из фасцикле; у режиму приказа појавиће се прва слика у фасцикли, од које можете прегледати даље фасциклу користећи дугмад Претходна и Следећа (или пречице).

Подаци

- Приказује метаподатке попут имена фајла и величине. Веза Више... омогућава вам да погледате све доступне метаподатке и изаберете које од њих желите у бочној траци.

Радње

- Овим можете изводити претходно описане глобалне поступке над сликама, као и оне везане за режим приказа. На располагању су вам и уобичајене радње са фајловима, попут копирања, преименовања, брисања и стварања нових фасцикли.

## Гвенвјуов увозник

### Увод

Гвенвјуовим увозником можете увозити слике са дигиталног фотоапарата или уклоњивог медијума. Покрећете га бирањем Преузимање фотографија Гвенвјуом у КДЕ‑овом извештавачу о уређајима, пошто повежете подржани уређај.

Снимак Гвенвјуовог увозника

### Увожење слика

Ако желите, можете изабрати слике које бисте да увезете под Изаберите документе за увоз: притискајући дугме плуса које се јавља при лебдењу над сликом. Такође можете изабрати фасциклу у коју се слике увозе, у пољу за унос при дну прозора. За прегледање фасцикли на систему, кликните на дугме за отварање фајл дијалога десно од поља за унос. Пошто извршите одабир, кликните на дугме Увези изабрано да увезете само изабране слике, или на Увези све да увезете све слике са уређаја.

### Аутоматско преименовање

Гвенвјуов увозник може да преименује фајлове према задатом обрасцу. Да бисте подесили ово, кликните на Подешавање у доњем десном углу. Ову могућност можете укључити или искључити преко кућица на врху. Формат преименовања: подржава неколико специјалних параметара, који ће бити смењени метаподацима попут датума стварања слике или њеног имена фајла. Набројани су у испод поља за унос. Параметар уносите у поље тако што кликнете на његово име или га ручно откуцате.

## Савети

### Коришћење миша

#### Панирање мишем

- Док држите лево дугме миша над сликом можете је клизати.

- Точкић миша ће клизати слику нагоре и надоле.

#### Увеличавање мишем

- Кликом на средње дугме миша укључује се и искључује аутоматско увеличавање слике.

- Док држите тастер Ctrl, слику можете увеличавати и умањивати точкићем миша или левим кликом (увеличавање) и десним кликом (умањивање).

- Точкић миша уз држање тастера Alt клизаће слику водоравно.

#### Прегледање мишем

- Када сте у режиму прегледања, кликните на слику да се пребаците у режим приказа и детаљније је погледате.

- У режиму прегледа, точкић миша клиза нагоре и надоле подручје сличица.

- Уколико је опција Понашање точкића миша: под Подешавање Подеси Гвенвју... постављена на Прегледање, обртањем точкића миша у режиму приказа померате се кроз слике у фасцикли.

### Свезе тастера

Гвенвју долази са низом пречица са тастатуре, које се све могу погледати и променити избором Подешавање Подеси пречице.... У прозорима фајлова и фасцикли нормално функционишу све стандардне КДЕ пречице, осим ако их ручно не промените.

Неке од најкориснијих подразумеваних пречица:

- Space: приказује следећу слику у фасцикли.

- Backspace: приказује претходну слику у фасцикли.

- Alt горе: пребацује у родитељску фасциклу тренутне фасцикле.

- Ctrl Shift F: пребацује преко целог екрана.

- Esc: излази са целог екрана.

- Ctrl M: приказује или сакрива траку менија.

- Ctrl B: приказује или сакрива траку сличица.

- F11: приказује или сакрива бочну траку.

- F6: омогућава уређивање траке локације, тако да можете непосредно унети путању до фајла. Стандардну траку локације можете вратити кликом на стрелицу са десне стране.

- Ctrl R: ротира слику удесно.

- Ctrl L: ротира слику улево.

- Shift R: мења величину тренутне слике.

- Shift C: опсеца тренутну слику.

- Ctrl Y: када је више слика приказано у режиму приказа, ово их синхронизује.

- Tab: када је више слика приказано у режиму приказа, овим се пребацујете на слику десно од тренутно изабране.

- Shift Tab: када је више слика приказано у режиму приказа, овим се пребацујете на слику лево од тренутно изабране.

- Ctrl S: уписује све измене учињене над сликом.

- Delete: Премешта слику у смеће.

- Shift Delete: трајно брише слику са диска. Пазите, ова радња се не може опозвати.

- Ctrl P: штампа слику.

- Ctrl O: отвара слику путем стандардног дијалога за избор фајлова.

- F: ова пречица активира и деактивира увеличање до уклапања.

- P: при пуштању видеа, ова пречица зауставља и наставља пуштање.

## Заслуге и ауторска права

Гвенвју тренутно одржава Орелијен Гато.

Овај документ написао је Кристофер Мартин.

Овај документ ажурирао је за КДЕ 4 Анри де Валанс.

Превео Зоран Олујић olujicz@gmail.com.

&underFDL; &underGPL;