# NNTP

U/I zahvat NNTP‑a direktno pristupa NNTP serverima.

Ovaj U/I zahvat ne može se koristiti sa serverima koji ne izvode naredbu `GROUP` (npr. popularni server vesti INN, koji često koriste provajderi). Radi, međutim, sa Leafnodeom, koji mnogi koriste za održavanje keša članaka vesti van veze na hard‑disku, ili u okviru LAN‑a.

NNTP U/I zahvat možete koristiti upisivanjem `nntp://nekiserver/imegrupe` u K‑osvajačevu traku lokacije.

Ako, kao gore, unesete ime grupe, a grupa je raspoloživa, u K‑osvajaču ćete videti uskladištene poruke za tu grupu, u vidu ikona.

Klik na poruku prikazaće je kao običan tekst, uključujući sva zaglavlja. Ovo bi moglo biti korisno za ispravljanje veze između klijenta i servera vesti, na primer, da biste obezbedili neometan rad svog servera pod Leafnodeom.

Ako ne unesete ime grupe, nego samo ime servera, videćete spisak raspoloživih grupa.

Imajte u vidu da će za ovo trebati jako puno vremena i mrežnog saobraćaja. Neki komercijalni usenet serveri imaju po preko 60.000 grupa, pa zahtev za nabrajanje svih njih može dovesti do smrzavanja vaše površi.