# Приручник за К‑новчаник

## Увод

Корисници рачунара често управљају великом количином података, од којих су неки поверљиви. У овакве посебно спадају лозинке. Памтити лозинке је тешко, записивати их на папир или у текстуални фајл небезбедно, а користити алатке као што је ПГП напорно и неудобно.

К‑новчаник уписује ове осетљиве податке у снажно шифрован

Подаци се шифрују симетричним блок‑шифрарским алгоритмом блоуфиш. Кључ алгоритма изводи се из СХА‑1 дисперзије лозинке, и дужине је 156 битова (20 бајтова). Подаци у новчанику такође се дисперзирају преко СХА‑1 и проверавају пре него што се дешифрују и проследе програму.

фајл, који је доступан свим програмима али заштићен главног лозинком коју ви одредите.

К‑новчаник подржава вишеструке новчанике, те би ради највеће безбедности требало да користите један новчаник за локалне лозинке, а други за мрежне лозинке и податке формулара̂. Ово понашање можете подесити у модулу К‑новчаника у Системским поставкама. Подразумевана поставка је ипак складиштење свега у једном новчанику.

Новчаник је подразумевано затворен, што значи да морате задати лозинку да га отворите. Пошто се отвори, може се приступати његовом садржају.

### Коришћење К‑новчаника

Ако посетите нпр. КДЕ‑ов пратилац грешака и по први пут унесете пријавне податке, искочиће дијалог који вам нуди да складишти лозинку у шифровани новчаник:

Захтев за уписивање пријавних података. Захтев за уписивање пријавних података.

Ако желите да складиштите ове податке, кликните на Складишти да наставите. Ако још увек нисте направили новчаник, следећи дијалог вам тражи лозинку за новчаник и ствара новчаник по имену `kdewallet`.

Стварање новчаника. Стварање новчаника.

Следећи пут када посетите исти веб сајт, програм ће тражити да отвори новчаник. Унесите лозинку за новчаник и кликните на дугме Отвори.

Захтев за отварање новчаника. Захтев за отварање новчаника.

Ово повезује програм с новчаником, омогућавајући му да прочита пријавне податке из новчаника и пошаље их веб сајту. Пошто се програм повезао с новчаником, може аутоматски прочитати све пријавне податке из њега.

## Менаџер К‑новчаника

Менаџер К‑новчаника има бројне функције. Пре свега, омогућава вам да видите да ли су неки новчаници отворени, који су то новчаници и који програми их користе. Кроз Менаџер К‑новчаника можете отказати приступ програма новчанику.

Можете и управљати инсталираним новчаницима на систему, стварати и брисати новчанике, и манипулисати њиховим садржајем (мењати кључеве, итд.)

Менаџер К‑новчаника се покреће преко Програми Поставке Алатка за управљање новчаницима у покретачу програма̂. Другачије, покрените К‑извођач пречицом Alt F2, па унесите `kwalletmanager`.

Икона системске касете показује да је новчаник отворен: Кад су сви новчаници затворени, икона ће то одразити затвореним новчаником:

Кликните једном на икону новчаника у системској касети да позовете прозор Менаџера К‑новчаника, у коме су доступни новчаници представљени иконама које одражавају тренутно стање новчаника, отворено или затворено.

### Контекстни мени Менаџера К‑новчаника

Десни клик на новчаник у прозору Менаџера К‑новчаника пружа следеће функције:

Нови новчаник...

- Ствара нови новчаник. Дијалог ће вам тражити име за нови новчаник.

Return Отвори...

- Отвара новчаник. Садржај отвореног новчаника биће приказан у новом прозору, где можете додавати, брисати или мењати уносе. Новчаник можете отворити и двокликом на његову икону. Ако новчаник није већ отворен, тражиће вам се да унесете лозинку. Погледајте испод за детаље о коришћењу прозора новчаника.

Измени лозинку...

- Мења главну лозинку за новчаник.

Прекини везу

- Прекида везу програма с новчаником. Тренутно повезани програми дају се подменијем.

Ctrl W Затвори

- Приморава затварање новчаника.

Delete Обриши

- Брише новчаник.

### Прозор новчаника

Двоклик на новчаник у прозору Менаџера К‑новчаника отвара нови прозор са приказом садржаја тог новчаника. Новчаник може садржати више фасцикли, у којима се чувају подаци о лозинкама. Новчаник ће подразумевано имати фасцикле по имену Подаци формулара и Лозинке.

Прозор има три одељка:

- Поље претраге за филтрирање ставки у текућем новчанику.

- Приказ стабла фасцикли садржаних у новчанику. Кликтањем на симболе > и - ширите и сажимате приказ стабла.

- Садржај изабране фасцикле на десној страни.

Фасцикле се могу додавати или брисати кроз контекстни мени, а избором једне од њих ажурира се списак уноса фасцикле и приказ сажетка. Избором уноса у фасцикли ажурира се окно садржаја уноса, тако да га можете уредити.

Уноси се такође могу стварати или брисати преко контекстног менија у садржају фасцикле.

Фасцикле и уноси се могу превлачити у друге новчанике и фасцикле. Овако корисник може лако спаковати нови новчаник за пренос у друго окружење. На пример, нови новчаник би се могао створити или копирати на уклоњиви складишни уређај и важне лозинке пренети у њега, тако да вам буду доступне на другим локацијама.

## Подешавање К‑новчаника

### Поставке новчаника

К‑новчаник садржи мали панел за подешавање, с неколико опција којима можете прилагодити К‑новчаник личном укусу. Највећем броју корисника одговараће подразумеване поставке.

Овом кућицом можете потпуно укључити или искључити КДЕ‑ов подсистем новчаника. Пражњењем кућице К‑новчаник се потпуно искључује. Тада ниједна друга опција више нема никаквог ефекта, К‑новчаник неће памтити никакве податке, нити нудити да попуњава формуларе уместо вас.

### Затварање новчаника

Затвори ако се не користи:

- Новчаник се затвара после периода неактивности. Ако укључите ову опцију, период задајете у пољу; подразумевани је 10 минута. Пошто се новчаник затвори, потребна је лозинка да би му се поново приступило.

Затвори када се покрене чувар екрана

- Новчаник се затвара чим се покрене чувар екрана. Пошто се новчаник затвори, потребна је лозинка да би му се поново приступило.

Затвори пошто програми престану да га користе

- Новчаник се затвара чим се заврши програм који га користи. Ако га користи више програма, новчаник ће бити затворен када сви они престану с радом. Пошто се новчаник затвори, потребна је лозинка да би му се поново приступило.

### Аутоматско бирање новчаника

Изаберите новчаник ће се подразумевано користити:

- Задајте новчаник који желите да користите као подразумевани.

Одвојени новчаник за локалне лозинке:

- Ако је укључено, за локалне лозинке се користи засебан новчаник.

### Менаџер новчаника

Прикажи менаџер у системској касети

- Укључује менаџер новчаника и његову икону у системској касети.

Сакриј икону системске касете по затварању последњег новчаника

- Када се више не користи ниједан новчаник, нестаје икона у системској касети.

Најзад, ту је дугме Покрени менаџер новчаника које ради управо то.

Ово дугме је видљиво само када Менаџер К‑новчаника није у погону.

### Управљање приступом

На овој страници има само једна опција:

Питај када програм приступи отвореном новчанику

- Сигнализира вам када програм добије приступ отвореном новчанику.

Затим, ту је приказ контрола приступа новчаницима у облику стабла.

Кликните левим на симбол > поред имена новчаника да проширите стабло. Видећете имена свих програма који су тражили приступ новчанику и смерницу коју сте за то поставили. Овде не можете уређивати смернице нити их додавати, али је могуће обрисати унос десним кликом на њега и избором Обриши из контекстног менија, или избором уноса и притиском тастера Delete.

Програм коме се дозволи приступ новчанику добија приступ свим лозинкама складиштеним у њему.

### К‑синхро-тајни

К‑синхро-тајни служи да помогне у синхронизовању тајни, попут лозинки и других пријавних података о налозима, између неколико уређаја под КДЕ‑ом. Ово је једна од могућности нове инфраструктуре К‑сервис-тајни; за више информација, погледајте страницу К‑сервиса-тајни, као и страницу о пројекту. Ова алатка је још у развоју.

К‑синхро-тајни користи шифровање за безбедну размену тајни између уређаја. Зато се може користити и преко небезбедних веза, рецимо преко Интернета.

#### Синхронизација парњак—парњак

Ова режим рада не захтева приступ централном серверу. Уместо тога, користи се листа познатих рачунара. К‑синхро-тајни ће отпочети сесију размене тајни са сваким од њих, кроз ССХ тунел. Локалне измене у тајнама бивају проширене на остале познате рачунаре, како који од њих буде откривен.

Овај случај захтева мрежну везу између познатих рачунара. К‑синхро-тајни ће задржати поступке синхронизације са оним уређајима који не буду доступни услед недоступности мреже. За уређаје којима се мењају ИП адресе при сваком повезивању, треба користити именски сервис.

Под језичком Опште попуните Аутоматска синхронизација и задајте порт на коме ће ваш рачунар слушати за овим сервисом. Под језичком Рачунари додајте имена свих удаљених рачунара и портове на којима они слушају ради синхронизовања тајни.

## Напредне могућности

Новчаници се могу превлачити из прозора Менаџера К‑новчаника. Тако можете да превучете новчаник у прозор менаџера фајлова, па изабрати да ли ћете га копирати, преместити или повезати, по жељи.

Овако можете и уписати новчаник на преносиви медијум, попут УСБ штапића, тако да можете лозинке понети са собом на посао или на одмор, како бисте и даље лако приступали важним сајтовима.

Будућа издања имаће уграђене функције за лак извоз и копирање података на преносиве уређаје.

## Заслуге и лиценце

К‑новчаник: © 2003, Џорџ Стајкос.

Документација: © Лори Вотс и Џорџ Стајкос.

Превео Драган Пантелић falcon-10@gmx.de.

&underFDL; &underGPL;
&documentation.index;