# Прикључци за прегледач

### Глобалне поставке

Прва поставка овде је Глобално активирај прикључке. Ако испразните ову кућицу, К‑освајач неће користити прикључке. Ако је попуните, К‑освајач ће користити све инсталиране и подешене прикључке које може да нађе.

К‑освајач даље можете ограничити попуњавањем кућице Дозволи само ХТТП и ХТТПС УРЛ‑ове за прикључке.

Следећа опција одређује да ли се прикључци учитавају само на захтев.

За подешавање ове поставке употребите клизач ЦПУ приоритет за прикључке: .

Кликните на дугме Посебне поставке по домену да позовете дијалог у којем поставити посебне смернице за прикључке по појединим домаћинима или доменима. Ове смернице ће се користити уместо подразумеване за укључивање и искључивање прикључака на страницама које ти домаћини и домени шаљу.

Можете додати нову смерницу, или изабрати постојећу и изменити је контролама десно.

### Прикључци

#### Увод

Пошто је Нетскејпов Навигатор дуго година био стандардни веб прегледач, појавили су се такозвани Нетскејпови прикључци који омогућавају богат веб садржај. Уз те прикључке, веб сајтови могу садржати ПДФ фајлове, флеш анимације, видео, итд. Са К‑освајачем још увек можете користити те прикључке да уживате у богатом веб садржају.

Нетскејпове прикључке не треба мешати са К‑освајачевим прикључцима. Ови други наменски проширују функционалност К‑освајача и обично се не користе за приказ богатог веб садржаја.

#### Потрага за прикључцима

К‑освајач мора да зна где су инсталирани Нетскејпови прикључци. То може бити и више места; нпр. `/opt/netscape/plugins` може садржати прикључке доступне широм система, а `$`HOME`/.netscape/plugins` ваше личне. Међутим, К‑освајач неће аутоматски користити инсталиране прикључке: прво мора да претражи списак фасцикли. Претрагу можете покренути кликом на дугме Потражи прикључке.

Ради налажења прикључака К‑освајач ће погледати кроз фасцикле задате у оквиру Фасцикле. При првом покретању овог контролног модула, списак ће већ бити попуњен разложним путањама, које би требало да раде на већини оперативних система. Ако желите да задате нову путању, кликните на дугме Нова; тада можете или унети путању у поље лево, или изабрати фасциклу кроз дијалог фајлова кликом на икону Отвори фајл. Пошто претраживање фасцикли може мало да потраје, са списка можете уклонити фасцикле за које знате да у њима нема прикључака: ово урадите одабирањем фасцикле и кликом на дугме Уклони. Дугмадима Горе и Доле можете мењати редослед којим ће се претраживати фасцикле, премештањем одабране фасцикле нагоре или надоле.

Да трајно сачувате измене, кликните, као и обично, на Примени.

#### Прикључци

У овом одељку можете видети списак Нетскејпових прикључака које је К‑освајач пронашао, у виду стабла. Двокликните на прикључак да га развијете, и видећете све МИМЕ типове којима може да рукује, приказане као гране. Развијте МИМЕ тип да бисте видели његове податке.

Овај списак је само за информативне сврхе.