# Flopi

U/I zahvat flopija pruža vam lak pristup flopi jedinicama na sistemu.

Slovo jedinice postaje prva potfascikla u URL‑u flopija. Recimo da na disketi u jedinici `A` postoji fajl `logo.png`; tada će URL biti ``floppy:``/a/logo.png``.

Ako želite da pristupite jedinici `B`, to će učiniti ``floppy:/b``. Samo `floppy:/` je prečica za `floppy:/a`.

Pazite da bi `floppy:/logo.png` značilo da imate flopi jedinicu po imenu `logo.png`.

Za korišćenje ovog U/I zahvata treba da bude instaliran paket `mtools`; U/I zahvat će podržavati sve što alatke komandne linije iz ovog paketa podržavaju. Flopi uređaje ne morate da montirate — jednostavno unesite `floppy:/` u bilo koji KDE program kako biste čitali ili pisali na željenu flopi jedinicu.

Takođe funkcioniše sa USB štapićima, zip i jaz jedinicama. Na primer, za USB štapić možete koristiti `floppy:/u`, a za Zip `floppy:/z`. Da bi ovo proradilo, možda ćete morati da podesite fajl `/etc/mtools`. Pogledajte uputnu stranicu za detalje.

U/I zahvat pruža pristup za čitanje i pisanje na flopi jedinicu, ali ne istovremeno. Dok na disketu možete čitati i pisati tokom iste sesije, čitanje i pisanje mora slediti jedno za drugim.

Autor: Aleksander Nojndorf neundorf@kde.org